Also, das isch gar nit so liacht z'beantworta. Wenn ma öppert sehr guat mag, öppert eim ungemein sympatisch isch, oder wenn ma sich  stark mit öppertem verbunda fühlt, isch das sicher a geischtigi Liabi und unabhängig vum Gschlächt. Das isch bi üs zwei jo au aso.  Wia Du das so schön beschrieba häsch, isch dia körperlichi Liabi (Sex) as Urbedürfnis vum Mänsch, wie Ässa und Trinka etc. und sie ghört im Läba dazua, wia alles andera!  Mit wäm macht ma körperlichi Liabi, hät ma Sex? In dr Regel jo mit am Partner und biibt däm au treu, wenn's in dr Partnerschaft richtig gigat. Wenn ma kei Partner (meh) hät, oder eba, wenn öppis in dr  Partnerschaft nit haut, suacht ma in dr Regel Andersgschlächtlichi im nöhera Bekanntakreis, söttigi Mitmänscha, wo uf dia obiga Beschriibiga passen.  So aifach isch das aber nit, weil dia meischta jo schu an Partner händ! Und denn hinderat jo no dr Unterschied zwüscha Ma und Frau: während da Ma dia körperlichi Liabi als solchi kann gnüssa, kunnt dadurch bi'r Frau meischtens intensiveri Gfühl zum Vorschiin und da Wunsch noch neuer Partnerschaft. Und schu goht's los: Fruscht, Kummer, zerbrocheni Ehena  und als Folg davo Scheidiga!  As git jo au Männer, wo für Sex ins Puff gönnt, aber das könnt i nia! Bi miar bruchts dazua mindeschtens a grossi Sympatie und sich z'Kenna.    Du waisch jo vum Lotti, dass sie dia Krankhait Psyriasis gha hät (Kombination Glenkentzündiga und Schuppaflächta). Wenn ma denn an da verschidenschta Schtella vum Körper schuppigi Rötiga hät und d'Glenk schmerzen, kann ma denka, dass dä Mänsch sich schämt, sich aso z'zeiga.  Denka, dass isch mit an Grund, dass das  Thema körperlichi Liabi siit sicher drei Johr eba kai Thema meh gsi isch.